b'\n_START_ARTICLE_\nHelena Draga\xc5\xa1\n_START_SECTION_\nDru\xc5\xbeina\n_START_PARAGRAPH_\nHelena je bila h\xc4\x8derka srbskega mogotca Konstantina Dejanovi\xc4\x87a, ki je v propadajo\xc4\x8dem Srbskem cesarstvu vladal v Kjustendilu v sedanji zahodni Bolgariji. Njena mati je bila prva Konstantinova \xc5\xbeena. Konstantin je bil vnuk srbskega kralja Stefana III. De\xc4\x8danskega. Njena ma\xc4\x8deha Evdokija je bila h\xc4\x8derka Alekseja III. Trabzonskega in Teodore Kantekuzene. O\xc4\x8de Konstantin Dejanovi\xc4\x87 je padel v bitki na Rovinah leta 1395, v kateri se je boril na strani svojega fevdalnega gospoda, osmanskega sultana Bajazida I., proti vla\xc5\xa1kemu vojvodi Mircei I. Vla\xc5\xa1kemu.\n_START_SECTION_\nCesarica\n_START_PARAGRAPH_\nHelena je bila dobro znana po svoji lepoti, pobo\xc5\xbenosti, modrosti in pravi\xc4\x8dnosti. Njen mo\xc5\xbe Manuel II. je po  predaji prestola vstopil samostan z mona\xc5\xa1kim imenom Matej (gr\xc5\xa1ko \xce\x9c\xce\xb1\xcf\x84\xce\xb8\xce\xb1\xe1\xbf\x96\xce\xbf\xcf\x82). Po njegovi smrti je tudi ona od\xc5\xa1la v samostan od\xc5\xa1la v samostan Kyra Marta. Pomagala je ustanoviti dom za ostarele z imenom "Upanje obupanih" v samostanu sv. Janeza v Petrionu, v katerem so bile relikvije sv. Patapija Tebaskega. _NEWLINE_Po smrti najstarej\xc5\xa1ega sina Ivana VIII. Paleologa sta se za prestol potegovala najstarej\xc5\xa1i \xc5\xa1e \xc5\xbeivi sin Konstantin in njegov ambiciozni mlaj\xc5\xa1i brat Dimitrij. Helena je kot cesarica vdova podpirala Konstantina in vladala kot njegova regentka, dokler ni odrasel. Sultana Murata II. je prepri\xc4\x8dala, naj tudi on posreduje v Konstantinovo korist. Konstantin je bil kot cesar Konstantin XI. kronan januarja 1449. _NEWLINE_Helena je umrla  23. marca 1450 v Konstantinoplu. V Vzhodni pravoslavni cerkvi jo \xc4\x8dastijo kot svetnico. Njen praznik se obhaja 29. maja na dan padca Konstantinopla in smrti njenega sina Konstantina XI.  Njeno lobanjo so kot relikvijo prenesli v samostan sv. Patapija v Loutrakiju, Gr\xc4\x8dija.'